**1.**

**Ystävyys (20 p.)**

Ystävyyden on väitetty edellyttävän, että kumpikin osapuoli toivoo toiselle hyvää tämän itsensä takia eikä vain omaksi hyväkseen.

Arvioi tätä väitettä ja pohdi, mikä merkitys ystävyydellä on hyvässä elämässä.

ET KEVÄT 2019 t. 2

**2.**

**Eurooppalaiset arvot (20 p.)**

Videokatkelmassa (aineisto 3.A) puhutaan eurooppalaisista arvoista. Haastateltavat ottavat kantaa ihmisoikeuksiin, demokratiaan ja oikeusvaltioperiaatteeseen.

Aineisto:

3.A [Videokatkelma: Kolme tarinaa eurooppalaisista arvoista](http://yle.fi/plus/abitreenit/2019/syksy/ET-fi/attachments/index.html#3.A)

Erittele videokatkelmassa (aineisto 3.A) esitettyjen arvojen toteutumista ja niitä koskevia uhkia Suomessa, Euroopassa ja globaalisti.

ET SYKSY 2019 t. 3

**3.**

**Kulttuuri merkitysten verkkona (20 p.)**

Amerikkalainen kulttuuriantropologi Clifford Geertz (1926–2006) väittää teoksensa The Interpretation of Cultures [Kulttuurien tulkinta](https://yle.fi/aihe/artikkeli/2015/12/15/1973) johdannossa, että ”ihminen on eläin, joka roikkuu itse kutomissaan merkitysverkoissa” ja että ”kulttuuri muodostuu näistä verkoista”.

Havainnollista esimerkkien avulla, miten ihmiset yhtäältä ovat kulttuuristen merkitysten rajoittamia ja toisaalta luovat uusia merkityksiä. Hyödynnä vastauksessasi Geertzin määritelmiä ihmisestä ja kulttuurista.

ET SYKSY 2019 teht. 4

**4. Agenda 2030 (20 p.)**

Aineisto:

4.A [Posteri ja tekstikatkelma: Kestävän kehityksen tavoitteet](http://yle.fi/plus/abitreenit/2019/kevat/ET-fi/attachments/index.html#4.A)  
  
YK:n jäsenmaat sopivat syyskuussa 2015 kestävän kehityksen tavoitteista ja toimintaohjelmasta, joka ulottuu vuoteen 2030 asti. Tämä Agenda 2030 -niminen ohjelma tähtää köyhyyden poistamiseen kaikissa muodoissaan sekä kestävään kehitykseen, jossa otetaan tasavertaisesti huomioon ekologiset, sosiaaliset ja taloudelliset ulottuvuudet (aineisto 4.A).

Pohdi, miten ohjelma toteutuessaan muuttaisi ihmisten arkielämää ja sen kulttuurisia ehtoja yhtäältä Suomessa ja toisaalta jossakin huomattavasti matalamman elintason maassa Euroopan ulkopuolella. Rajaa vastauksesi kahteen ohjelmatavoitteeseen (aineisto 4.A).

ET KEVÄT 2019 t. 4

**5. Opinto-ohjaus ja syrjintä (30 p.)**

Yksilön identiteettiä ja mahdollisuuksia määrittävät useat eri tekijät, kuten elämänkatsomus, sukupuoli, ikä, yhteiskuntaluokka, ammatti, kieli ja etninen syntyperä. Ne vaikuttavat siihen, miten yksilö asemoituu sosiaalisissa ja yhteiskunnallisissa valtasuhteissa.

Aineisto:

8.A [Tekstikatkelma: Terhi Hautamäki, "Sinä sopisit hoitajaksi"](http://yle.fi/plus/abitreenit/2019/kevat/ET-fi/attachments/index.html#8.A)

5.1.

Erittele, miten henkilön sukupuoli ja etninen tausta voivat vaikuttaa hänen kohteluunsa opinto-ohjauksessa. Hyödynnä tekstikatkelmaa (aineisto 8.A) vastauksessasi. (10 p.)

5.2.

Erittele erilaisia identiteettiin ja koulutus- ja työmahdollisuuksiin vaikuttavia syrjinnän muotoja. Hyödynnä tekstikatkelmaa (aineisto 8A) vastauksessa. (10 p)

5.3.

Pohdi, miten henkilön taustaan ja identiteettiin liittyviä syrjinnän muotoja voitaisiin ehkäistä. (10 p.)

ET KEVÄT 2019, teht. 8

**6.**

**Kulttuuriset ihanteet (30 p.)**

Kulttuuriset kauneusihanteet saattavat alistaa yksilöitä toimimaan tavoilla, jotka he kokevat itselleen vieraiksi. Esseisti Anu Silfverberg käsittelee asiaa omakohtaisesti tekstikatkelmassa (aineisto 9.A).

Aineisto:

9.A

[Tekstikatkelma: Anu Silfverberg, Miksi toteuttaa kauneusihanteita, joita inhoaa?](http://yle.fi/plus/abitreenit/2019/syksy/ET-fi/attachments/index.html#9.A)

6.1.

Tulkitse ja arvioi tekstikatkelmassa (aineisto 9.A) esiintyviä väitteitä ”Miehet katsovat naisia” ja ”Naiset katsovat itseään katsottavana”. (15 p.)

6.2.

Pohdi yksilön identiteetin muotoutumista suhteessa yhteisön oletettuihin tai tosiasiallisiin ihanteisiin. (15 p.)

ET SYKSY 2019 t. 9